смешни разкази за Катаджии
Не знам от къде идва израза "чувствам се на седмото небе", но класацията на един многодетен татко, нещата изглеждат така:
1-во небе:
- Слагане на деца да спят, тишина, бира...
2-ро небе:
- Оставяне на деца на градина, тишина, бира (след 8:30 и със закуската, за да не приличате на пиянка!)
3-то небе:
- Спира ви катаджия, защото карате с превишена скорост, докато говорите по телефона, слагайки си колана, минавайки на червено и без гражданска отговорност и включени светлини. Тамън почвате да му се кълнете през сълзи и сополи, че ще се поправите и късо съединение в системата взривява всички полицейски компютри и архиви, а полицаят получава амнезия от шока.
4-то небе:
- Удряте 100 млн. евро от Евромилиони, купувате си нова кола, нова къща и ДЕНОНОЩНА ДЕТЕГЛЕДАЧКА (3 броя). И бира!
5-то небе:
- Правите с*кс със съпругата.
6-то небе:
- Тестът за бременност на съпругата е отрицателен.
7-мо небе:
- Оставяте за две седмици децата на 260 км. от вас и прекрасната ви тъща ви казва:
- Тръгвай, тръгвай, от тук поемам аз!
Лява сълза и десен сопол се стекоха по щастливото ми лице, защото най-накрая разбрах какво е "да си на седмото небе"!